EkBass/fiwiki-20250220-pages-articles huggingface dataset:
95 S 58–61

95 S 58–61, lempinimeltään Musti, on Suomen puolustusvoimien käyttämä raskas sinko. Se oli pääasiassa jalkaväkiprikaatien kalustoa. Ase on saanut lempinimensä kovaäänisestä koiran haukahdusta muistuttavasta laukausäänestä. Raskas sinko on kehitetty vuonna 1958 ja sen pyörillä varustettu jalusta on vuodelta 1961. Toimintaperiaatteeltaan ase on rekyylitön tykki, jossa taakse purkautuva suihku kumoaa rekyylin. Tulisuihku ja sen paineaalto ovat vaarallisia 30 × 20 metrin alueella eikä singolla näin ollen voi ampua suljetussa tilassa.Sotilaan käsikirja 1968 s.76-80 Aseen kokonaispaino on 140 kg, josta putki 90 kg ja jalusta 50 kg. Kaliiperi on 95 mm. Suurin tehokas ampumaetäisyys liikkuvaan maaliin on 700 metriä ja paikallaan olevaan 1000 metriä. Singon ammus on patruuna, jossa kranaatti on kokonaisuus ajopanoksen kanssa. Hylsy on samalla seula, jonka muodostama paine-ero lähettää kranaatin matkaan. Vertailun vuoksi kevyessä singossa seula on erillinen ja vaihdettavissa. Alkuperäinen ontelokranaatti läpäisee panssaria 300 mm ± 40 millimetriä. Käytössä oli myös elävää voimaa sekä pesäkkeitä vastaan tarkoitettu sirpalekranaatti. Sen suurin ampumaetäisyys on noin 2000 metriä. Sirpalekranaatti voidaan ampua herkästi syttyvänä tai jäykkänä. Jäykkänä lentonopeuden täytyy hidastua äkillisesti esteeseen osuessa. Herkkänä sytytin toimii osuessaan esimerkiksi ruohonkorteen. Panssarintorjuntalaukauksen paino on 10,2 kg josta kranaatin osuus on 4,6 kg. Sen lähtönopeus on 615 m/s Sirpalelaukauksen paino on 12,7 kg josta kranaatin osuus on 7,2 kg. Lähtönopeus on 400 m/s. Tulinopeus on 6−8 laukausta minuutissa. 1990-luvulla singolle hankittiin uusi ampumatarvike joka paransi läpäisyä. Sen läpäisykyky oli 560 mm tasakoosteista panssariterästä. Tämä ontelokranaatti on varustettu vaunujen reaktiivipanssaroinnin läpäisyä helpottavalla kovalla kärjellä. Raskaan singon tähtäin on optinen. Tähtäin, sen tähtäyskuvio ja käyttöperiaate ovat samankaltaisia kuin kevyessä 55 S 55 -singossa tähtäyskuvion vastatessa raskaan singon ominaisuuksia. Vaakasuorat viivat ovat nopeuden ennakkomerkintöjä ja pystyviivat korotusmerkkejä panssarintorjunnalle. Suuremmat korotusmerkinnät ovat sirpalekranaateille. Kohteen etäisyys voitdaan mitata tähtäimen käyrillä sijoittamalla se käyrien väliin. Raskassinkoryhmään kuului kahdeksan miestä: johtaja, ampuja, lataaja/vara-ampuja, kaksi ammusmiestä, ryhmän varajohtaja sekä kaksi raskain ja kevyin kertasingoin varustautunutta sinkomiestä. Ryhmä liikutti asetta ja muuta tuliasemakalustoa usein juosten tai talvella hiihtäen, vetämällä niitä ahkiossa perässään. Tällöin saatettiin puhua leikkisästi esimerkiksi "mustin ulkoiluttamisesta". == Katso myös == * 55 S 55 * M40 == Lähteet == * * Puolustusvoimat: kalustoesittely: 95 S 58-61 * Panssarintorjuntaopas (pdf) === Viitteet === == Aiheesta muualla == * Kuvia, lähinnä Otso 2005 -harjoituksesta Luokka:Panssarintorjuntasingot Luokka:Suomen puolustusvoimien kalusto
Musti

Musti voi tarkoittaa ainakin seuraavia asioita: * Musti, perinteinen suomalainen koiran nimi * 95 S 58–61, Musti eli raskas sinko * Musti, Eino Leinon romaani * Musti Laiton, suomalainen yhtye. * Musti, suomalaisen maastohiihtäjän Sami Jauhojärven lempinimi * Haara-Musti, lampi Mikkelissä * Iso-Musti, lampi Laukaassa * Iso-Musti, lampi Multialla * Pieni-Musti, lampi Mikkelissä * Pieni-Musti, järvi Multialla * Vähä-Musti, lampi Laukaassa.
Ӄ

Ӄ on kyrillinen kirjain. Se sisältyy hantin Surgutin murteen sekä tšuktšin aakkosiin. Tšuktšissa voidaan käyttää vaihtoehtoisesti myös kirjainta қ. Ӄ on muodostettu kyrillisestä kirjaimesta к lisäämällä siihen koukku. ==Ääntäminen== Ӄ ääntyy hantissa ja tšuktšissa soinnittomana uvulaarisena klusiilina //. K
Ӎ

Ӎ on kyrillinen kirjain. Se sisältyy ainoastaan kiltinänsaamen aakkosiin. Kirjain on muodostettu kyrillisestä kirjaimesta м lisäämällä siihen häntä. ==Ääntäminen== Ӎ ääntyy kiltinänsaamessa soinnittomana bilabiaalisena nasaalina //. M
IDEA league

IDEA League on viiden eurooppalaisen teknillisen yliopiston muodostama strateginen yhteenliittymä, jonka jäseniä ovat: *Delftin teknillinen yliopisto (Alankomaat) *ETH Zürich (Sveitsi) *RWTH Aachen (Saksa) *Chalmersin teknillinen korkeakoulu (Göteborg, Ruotsi) *Milanon polyteknillinen yliopisto (, Italia) Ryhmä muodostui vuonna 1999. Johtoajatuksena oli koota yhteen samankaltaisia yliopistoja Euroopassa. Nämä yliopistot olivat opetus- ja tutkimusprofiileiltaan samankaltaisia. Ne kuuluivat myös omissa maissaan suurimpiin korkeakouluihin joissa annetaan sekä luonnontieteiden että teknisten tieteiden opetusta. Ryhmän kokoonpano on muuttunut vuosien saatossa. ==Aiempia jäseniä== *Imperial College London (Yhdistynyt kuningaskunta), mukana 1999-2012 *ParisTech (Ranska), mukana 2006-2013 ==Lähteet== ==Aiheesta muualla== * IDEA League www-sivute * Delft University of Technology * ETH Zürich * RWTH Aachen * CTH, Göteborg * Politecnico di Milano Luokka:Yliopisto
Institute for Advanced Study

Institute for Advanced Study on yksityinen, vuonna 1930 perustettu tieteellinen instituutti Princetonissa, New Jerseyn osavaltiossa Yhdysvalloissa. Vaikka laitos sijaitsee lähellä Princetonin yliopistoa, se ei ole osa sitä. Instituutti tunnetaan Albert Einsteinin ja John von Neumannin ”akateemisena kotina”. == Kuuluisat henkilöt == Institute for Advanced Studyssa ovat toimineet muun muassa seuraavat tieteilijät: * Albert Einstein * Kurt Gödel * Claude Shannon * Tsung-Dao Lee * Chen Ning Yang * Robert Oppenheimer * John von Neumann * Freeman Dyson * André Weil * Hermann Weyl * Harish-Chandra * Clifford Geertz == Aiheesta muualla == * Institute for Advanced Studyn viralliset sivut Luokka:New Jersey Luokka:Yhdysvaltain tutkimuslaitokset
Kaiser Wilhelm Gesellschaft

Kaiser-Wilhelm-Institut oli Berliinin yliopiston satavuotisjuhlassa 1911 keisari Wilhelmin aloitteesta perustetun seuran Kaiser Wilhelm Gesellschaftin hallinoima tutkimuslaitosen ryhmä, jonka tehtävänä oli edistää käytännön tieteellistä tutkimusta. Seuraan kuului tutkijoita ja tieteellisen tutkimuksen tukijoita, ja sen tehtävänä oli kerätä varoja tutkimuslaitosten perustamiseksi. Laitokset suunniteltiin avoimiksi eri maiden tutkijoille. Jo 1912 aloittivat Dahlemissa toimintansa fysikaalis-kemiallinen ja elektro- kemiallinen tutkimuslaitos, johtajana prof. Fritz Haber. Hyvin nopeasti pääsi käyntiin myös kokeellisen terapian tutkimuslaitoksen toiminta. Sen johtajana aloitti professori August von Wassermann. Seuraavana suunniteltiin perustettavaksi työfysiologinen tutkimuslaitos. Siinä oli tarkoitus mitata ihmisen henkistä ja ruumiillista työkykyä erilaisissa ulkoisissa olosuhteissa ja siten saada lasketuksi tieteellisen työhygienian perusta. — Preussin hallitus lahjoitti tutkimuslaitoksille tontit ja antoi avustusta niiden vuotuisiin hoitokustannuksiin.Tietosanakirja, osa 11. Hakusana: Keisari Vilhelmin laitos Kaiser Wilhelm -instituutti muodostui useista tiedeinstituuteista Saksassa ennen toista maailmansotaa. Instituutti yhdistettiin Max Planck -instituuttiin vuonna 1948. Instituutin perusti 11. tammikuuta vuonna 1911 August von Trott zu Solz. == Puheenjohtajat== *Adolf von Harnack (1911–1930) *Max Planck (1930–1937) *Carl Bosch (1937–1940) *Albert Vögler (1941–1945) *Max Planck (1945–1946) *Otto Hahn (1946–1948) == Aiheesta muualla == * mpiwg Luokka:Saksan tutkimuslaitokset
Magdalena Abakanowicz

Marta Magdalena Abakanowicz-Kosmowska (20. kesäkuuta 1930 – 20. huhtikuuta 2017) oli puolalainen kuvanveistäjä ja nykytekstiilitaiteilija. Hän syntyi aristokraattiseen puolalaisvenäläiseen sukuun. Hänen tuotantoonsa kuului muun muassa vuonna 1967 aloitettu Abakan-sarja. Monissa kankaista tehdyissä tilateoksissa keskeisessä osassa oli ihmishahmo. Viimeisiin hankkeisiin kuului Agora, joka suunniteltiin julkiselle paikalle Chicagon Grant Parkiin. Abakanowiczillä oli näyttelyitä eri puolilla Eurooppaa, Yhdysvalloissa ja Japanissa. Abakanowicz oli taideakatemian professori Poznańissa 1965–1990. == Lähteet == == Aiheesta muualla == * * * Luokka:Nykytekstiilitaiteilijat Luokka:Puolalaiset kuvanveistäjät Luokka:Vuonna 1930 syntyneet Luokka:Vuonna 2017 kuolleet
Preussin tiedeakatemia

Preussin tiedeakatemia () oli 11. heinäkuuta vuonna 1700 Berliiniin perustettu akatemia. Akatemian perusti Leibnizin pyynnöstä Fredrik Vilhelm III nimellä Kurfürstlich Brandenburgische Societät der Wissenschaften. Akatemian johtoon tuli Gottfried Leibniz. == Akatemian myöhempi historia == Toisen maailmansodan jälkeen Neuvostoliiton sotilashallinto miehitetyssä Saksassa lakkautti akatemian ja perusti sen uudelleen nimellä Saksan Berliinin saksalainen tiedeakatemia (saks. Deutsche Akademie der Wissenschaften zu Berlin ) 1. heinäkuuta 1946. Vuonna 1972 se sai uuden nimen Akademie der Wissenschaften der DDR (’DDR:n tiedeakatemia’).. Saksojen jälleenyhdistymisen jälkeen DDR:n tiedeakatemia lakkautettiin ja Berliinin ja Brandenburgin osavaltioiden parlamentit perustivat 1992 uuden akatemian Berlin-Brandenburgischen Akademie der Wissenschaften (BBAW) (’Berliinin-Brandenburgin tiedeakatemia’). Sen rinnalla DDR-akatemian entiset jäset perustivat Leibniz-seuran (Leibniz- Sozietät eli Leibniz-Sozietät der Wissenschaften zu Berlin). == Tunnettuja jäseniä == * Leonhard Euler * Charles Montesquieu * Denis Diderot * Johann Heinrich Lambert * Immanuel Kant * Voltaire * Gotthold Ephraim Lessing * Friedrich Schleiermacher * Hermann von Helmholtz * Ferdinand Georg Frobenius * Max Planck * Albert Einstein * Kurt Sethe * Hermann Grapow == Lähteet == Luokka:Berliini Luokka:Preussi Luokka:Saksan yliopistot
Jakob Einstein & Co

Jakob Einstein & Co on Albert Einsteinin isän ja isän veljen perustama yritys. == Historia == Jakob Einstein perusti Müncheniin vesi- ja kaasujohtojen asennukseen keskittyneen yrityksen vuonna 1880. Yrityksen toiminta oli menestys ja yhtiö laajensi alaansa sähkötekniikkaan. Hermann Einstein tuli myöhemmin yrityksen perustamisen jälkeen osakkaaksi. Yrityksen toiminta oli menestys sähkötekniikan alalla ja he lopettivat alkuperäisen vesi- ja kaasujohtojen asennukseen keskittyneen puolen ja keskittyivät ainoastaan sähkötekniikkaan, joka oli uutta ennen 1900-lukua. Kolme vuotta perustamisen jälkeen yhtiö hävisi Münchenin katuvalojen kunnostamiseen liittyneen kilpailun ja joutui taloudelliseen ahdinkoon. Saksan osasto päätettiin lopettaa ja toiminta siirrettiin Paviaan, Italiaan. Luokka:Saksalaiset yritykset
Jadwiga Maziarska

Jadwiga Maziarska (20. heinäkuuta 1913 – 24. elokuuta 2003) oli puolalainen taidemaalari. Hän valmistui Krakovan taideakatemiasta 1939.http://www.warsawvoice.pl/archiwum.phtml/12040/ Maziarska oli vuonna 1946 ns. Krakovan ryhmän perustajajäseniä. Hänellä on ollut lukuisia näyttelyitä Puolassa ja ulkomailla, ja hänen töitään on yksityisissä ja julkisissa kokoelmissa eri puolilla maailmaa. Maziarska oli abstraktin taiteen taitaja ja yksi sen varhaisimpia edustajia maassaan. Häntä pidetään yhtenä merkittävimmistä sodanjälkeisen ajan taiteilijoista Puolassa.http://www.embassyofpoland.fi/lyhy/kuvataide/Avantgarde.html Maziarska syntyi Sosnowiecissä ja kuoli 90 vuoden iässä 2003.http://news.o.pl/2003/08/28/zmarla-jadwiga-maziarska/ == Lähteet == Luokka:Puolalaiset taidemaalarit Luokka:Vuonna 1913 syntyneet Luokka:Vuonna 2003 kuolleet
Matura

Matura on yleinen termi, jolla tarkoitetaan ylioppilastutkintoa, joka suoritetaan 18–19 vuoden iässä. Tutkinnon nimitys matura () perustuu sen merkitykseen eräänlaisena kypsyyskokeena. Termi on käytössä Itävallassa, Albaniassa, Bosnia ja Hertsegovinassa, Bulgariassa, Kroatiassa, Italiassa, Liechtensteinissa, Pohjois-Makedoniassa, Montenegrossa, Puolassa, Serbiassa, Sloveniassa, Sveitsissä ja Ukrainassa. Luokka:Ylioppilastutkinto
Oskar Kokoschka

Oskar Kokoschka [kokoška] (1. maaliskuuta 1886 Pöchlarn, Itävalta-Unkari – 22. helmikuuta 1980 Montreux, Sveitsi) oli itävaltalaissyntyinen taidemaalari, joka tuli tunnetuksi ekspressionistisilla muotokuvillaan ajan merkkihenkilöistä. Kokoschka haavoittui ensimmäisessä maailmansodassa. Kansallissosialistisen Saksan johto piti hänen tuotantoaan rappiotaiteena, ja hän pakeni vuonna 1934 Prahaan. Hänestä tuli vuonna 1946 Britannian kansalainen ja Itävallan jälleen vasta vuonna 1978. Hän kävi Yhdysvalloissa 1947 ennen asettumistaan Sveitsiin, jossa hän asui huomattavan osan elämästään. Kokoschkalla oli intohimoinen ja ajoittain myrskyisä suhde Alma Mahleriin. Hänen myöhemmässä tuotannossaan on impressionismin piirteitä. Hän oli myös tunnustettu kirjailija ja julkaisi muun muassa muistelmansa. Kokoschkalle myönnettiin Erasmus-palkinto vuonna 1960. Hän kuoli Sveitsissä vuonna 1980. == Lähteet == * Oskar Kokoschka. Britannica Online Encyclopedia. Luokka:Itävaltalaiset taidemaalarit Luokka:Vuonna 1886 syntyneet Luokka:Vuonna 1980 kuolleet
Somme

Somme on Sommejoen mukaan nimetty Ranskan departementti numero 80. Se sijaitsee Englannin kanaalin rannikolla Pohjois-Ranskassa Picardien hallintoalueella. Departementti on pinta-alaltaan 6 170 neliökilometriä ja asukasluvultaan 571 211 (vuonna 2011). Sen pääkaupunki on Amiens. Somme on jaettu edelleen neljään arrondissementtiin, 46 kantoniin ja 783 kuntaan. Somme oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Somme muodostettiin Picardien provinssista. Sommen alueella on käyty useaan otteeseen taisteluita. Satavuotisessa sodassa käytiin Crécyn taistelu vuonna 1346. Ensimmäisessä maailmansodassa käytyjen laajamittaisten Sommen taistelujen jäljiltä alueella on runsaasti muistomerkkejä ja hautausmaita. == Katso myös == * Luettelo Sommen kunnista * Y, kunta Sommessa == Lähteet == == Aiheesta muualla == * Prefecturen kotisivu *
Craig Cathcart

Craig Cathcart (s. 6. helmikuuta 1989 Belfast) on pohjoisirlantilainen jalkapalloilija, joka edustaa Englannin mestaruussarjassa pelaavaa Watfordia. Hän on pelipaikaltaan puolustaja. == Seurajoukkueura == Manchester Unitedin nuorisojoukkueen kapteenina toiminut Cathcart on perinteinen oikeajalkainen keskuspuolustaja hyvillä taklauksillaan. Hän liittyi Unitedin harjoitusrinkiin heinäkuussa 2005. Cathcart pääsi edustusjoukkueen mukaan FA Cupin 6. kierroksen otteluun Middlesbroughia vastaan 19. maaliskuuta 2007, mutta oli koko ottelun vaihtopenkillä. Nemanja Vidićin loukkaannuttua hän oli kokoonpanossa myös seuraavissa otteluissa, muun muassa Mestarien liigan ottelussa AS Romaa vastaan. Hän ei päässyt kentälle ja pian hän putosi kokoonpanosta loukkaantuminen takia. Cathcart pelasi seuraavilla kausilla lainasopimuksella Royal Antwerpissä, Plymouth Argylessa ja Watfordissa. Kesällä 2010 hän siirtyi valioliigaan nousseeseen Blackpooliin. Hän pelasi putoamiseen päättyneellä kaudella 2010–2011 kaikkiaan 30 valioliigaottelua ja teki yhden maalin. Seuraavien kolmen kauden aikana hän pelasi Blackpoolissa 82 mestaruussarjan ottelua, joissa teki kaksi maalia. Cathcart siirtyi vapaalla siirrolla Watfordiin kesällä 2014. Ensimmäisellä kaudella hän pelasi 29 mestaruussarjan ottelua ja kauden päätteeksi seura nousi Valioliigaan. Cathcart pelasi kaudella 2015–2016 Valioliigassa 35 ottelua, seuraavalla kaudella 15 ottelua, sitten vammojen vuoksi vain seitsemän ottelua ja neljännellä kaudella 36 ottelua. Hän teki liigakaudella 2015–2016 yhden maalin ja kaudella 2018–2019 kolme maalia. == Maajoukkue == Cathcart pelasi ensimmäisen A-maaottelunsa Pohjois-Irlannin maajoukkueessa 0–1-tappioon päättyneessä EM-karsintaottelussa Sloveniaa vastaan syyskuussa 2010. Ensimmäisen maaottelumaalinsa hän teki EM-karsintaottelussa Suomea vastaan lokakuussa 2015. Kaikkiaan hän on marraskuun 2019 loppuun mennessä pelannut 49 maaottelua, joissa hän on tehnyt kaksi maalia. Hän on pelannut 19 EM- ja seitsemän MM-karsintaottelua. Hän pelasi neljä karsintaottelua Pohjois- Irlannin selviytyessä EM-kilpailuihin 2016 ja itse kisoissa hän pelasi täyden ajan joukkueensa kaikissa neljässä ottelussa. == Lähteet == Luokka:Pohjoisirlantilaiset jalkapalloilijat Luokka:Vuonna 1989 syntyneet Luokka:Elävät henkilöt
Jakob Einstein

Jakob Einstein oli Albert Einsteinin setä ja yksi tärkeimmistä opettajista hänen nuoruudessaan. Jakob Einsteinilla oli Jakob Einstein & Co niminen yritys, jossa Albert Einsteinin isä, Hermann Einstein, oli osakkaana. Jakob Einstein opetti Albert Einsteinia matematiikassa, jopa yli sen mitä koulussa opetettaisiin. Toinen merkittävä hahmo Einsteinin matemaattisessa oppimisessa oli Max Talmund. Luokka:Einsteinit Luokka:Syntymävuosi puuttuu Luokka:Kuolinvuosi puuttuu
Varastonhoitaja

Varastonhoitaja on logistiikan perustutkinto, joka kuuluu tekniikan ja liikenteen alaan. Myös autonkuljettaja ja lentoasemahuoltaja ovat logistiikan perustutkintoja. Varastopalvelujen koulutusohjelman suorittaneen tulee hallita varastoalan perustehtäviä käsin ja koneellisesti esimerkiksi trukkia ja automaattisia laitteita käyttäen. Hänen on myös osattava logistiisiin perusvalmiuksiin kuuluvia asioita, kuten tavaran varastointi, kuljetusasiakirjat, talous, kierrätys, varastokirjanpito sekä tietoverkot ja niiden tekniset sovellukset. Varastonhoitajan on tunnettava varastotalous ja sen vaikutus yrityksen talouteen. Hänen tulee myös tietää kansainvälisten materiaalivirtojen perustoiminnat. Keskeinen sisältö varastopalvelujen koulutusohjelmassa on tavaran vastaanotto, tavaran säilytys ja keräily, inventointi ja saldonhallinta, tavaran lähetys, ADR-kappaletavarakuljetusten perusteet (vaaralliset aineet), varaston tietojärjestelmät, trukin käyttö ja huolto, EA1 (ensiaputaidot) ja hygieniaosaamistodistus, jota edellytetään elintarvikevarastoissa. Varastonhoitajan tehtäviin kuuluu tavaran vastaanottoa, keräilyä, pakkaamista, lähettämistä, auton lastaamista tai tyhjentämistä tilanteesta riippuen. Tämä ilmenee rahtikirjasta niin sanottujen toimituslausekkeiden avulla, sillä niissä on yleensä määritelty kuka pakkaa ja purkaa lastin ja miten kuorma toimitetaan perille. Varastonhoitajan on myös merkittävä lähettämänsä pakkaus asianomaisin kolli-, käsittely- ja varoitusmerkinnöin. Myös asiakaspalvelu on tärkeä osa logistiikka-alan työtä. Varastonhoitajan tutkinnon suorittajat työllistyvät kaupan, teollisuuden ja julkisen sektorin palvelukseen. Logistiikan perustutkinto antaa Suomessa yleisen jatko-opintokelpoisuuden ammattikorkeakouluihin ja yliopistoihin siltä osin mitä asianomainen yliopisto päättää. ==Katso myös== * Varastomies * Varaston kiertonopeus * Vihivaunu Luokka:Logistiikka-alan ammatit Luokka:Toisen asteen tutkinnot Luokka:Tekniikan ja liikenteen alan tutkinnot
Mike Westhues

Mike Westhues (oik. Michael Westhues, 22. tammikuuta 1949 – 17. helmikuuta 2013) oli yhdysvaltalainen Suomessa asunut laulaja, lauluntekijä ja kitaristi. Westhues oli 1970-luvulla Suomessa asuessaan tiiviisti mukana suomalaisessa musiikkielämässä ja oli yhteistyössä muun muassa Wigwamin kanssa. Hän muutti kuitenkin Ruotsiin ja sitä kautta esiintymään eri puolilla Eurooppaa. 1970-luvun lopulla hän palasi poikansa ja suomalaisen vaimonsa kanssa Yhdysvaltoihin Indianapolisiin. 2004 hän muutti jälleen vaimonsa kanssa Suomeen ja levytti 2007 albumin Shades of Blue. ==Diskografia== *New Morning Train, EMI Records, 1972 *A Man Name A' Jones, Love Records, 1974 *Good-Bye Rosalita, Love Records, 1976 *Jim/Mike And The Leadswingers, Love Records, 1977 *Vanha Isäntä, Hi-Hat Records, 1978 *Missin' Bill Blues, Tenex Records, 1982 *Frozen Hay, RFD Records, 1991 *Streetlight Reflections, RFD Records, 1993 *See Your Eyes, RFD Records, 1997 *Ain't No Money In Love, Instant Records, 2001 *Shades of Blue, Bluelight Records, 2007 *Dumbflakes for Breakfast, Humble House Records, 2008 *Alder Hill, Humble House Records, 2013 ==Lähteet== ==Aiheesta muualla== *Mike Westhuesin sivusto *Mike Westhuesin MySpace sivut *"M. W. sävyttää sinistä" * Mike Westhuesin muistokirjoitus Helsingin Sanomissa Luokka:Yhdysvaltalaiset laulajat Luokka:Suomalaiset laulajat Luokka:Yhdysvaltalaiset kitaristit Luokka:Suomalaiset kitaristit Luokka:Vuonna 1949 syntyneet Luokka:Vuonna 2013 kuolleet
Hans Scharoun

Bernhard Hans Henry Scharoun (20. syyskuuta 1893, Bremen – 25. marraskuuta 1972, Berliini) oli saksaslainen arkkitehti, joka suunnitteli muun muassa Berliinin filharmonikkojen konserttitalon (1963). Scharoun kirjoitti ylioppilaaksi Bremerhavenissa 1912 ja opiskeli arkkitehtuuria Berliinin teknillisessä yliopistossa vuoteen 1914, saattamatta opintojansa koskaan loppuun. Hän osallistui 18-vuotiaana arkkitehtuurikilpailuun, jonka tavoitteena oli uudenaikaistaa bremerhavenilainen kirkko. Scharoun pysyi kotimaassaan ”kolmannen valtakunnan” aikana ja suunnitteli muun muassa Haus Schminken Löbaussa (1933). Ainoa hänen suunnittelemansa rakennus Saksan ulkopuolella on Saksan suurlähetystö Brasiliassa. Osa merkittävistä töistä viimeisteltiin vasta Scharounin kuoleman jälkeen. Scharounille myönnettiin Erasmus-palkinto vuonna 1970. Hän kuoli Berliinissä 1972. Luokka:Saksalaiset arkkitehdit Luokka:Vuonna 1893 syntyneet Luokka:Vuonna 1972 kuolleet Luokka:Seulonnan keskeiset artikkelit
Ninette de Valois

Ninette de Valois eli alkujaan Edris Stannus (6. kesäkuuta 1898 Blessington, Irlanti – 8. maaliskuuta 2001 Lontoo, Englanti) oli irlantilaissyntyinen brittiläinen balettitanssija ja koreografi. Valois kuului 1920-luvulla Sergei Djagilevin Ballets russes -ryhmään. Hän perusti Lontoon Royal Ballet Schoolin ja vuonna 1931 Sadler’s Wells -baletin, josta kehittyi myöhemmin Royal Ballet, jota hän johti vuosikymmeniä. Hänen tunnetuimpia koreografioitaan on muun muassa The Rake's Progress. Hän lähti kuninkaallisesta baletista virallisesti 1963. Valois'sta tuli Kunnialegioonan jäsen 1950, Brittiläisen imperiumin ritarikunnan jäsen 1951 ja Kunniaritarien ritarikunnan jäsen 1982. Hänelle myönnettiin Ansioritarikunnan nauha vuonna 1992. Hän kuoli Lontoossa 102-vuotiaana. Ninette de Valois’lle myönnettiin Erasmus-palkinto 1974. ==Lähteet == Luokka:Brittiläiset balettitanssijat Luokka:Brittiläisen imperiumin komentajat Luokka:Brittiläiset koreografit Luokka:Yli satavuotiaiksi eläneet brittiläiset Luokka:Vuonna 1898 syntyneet Luokka:Vuonna 2001 kuolleet
Chris Eagles

Christopher Eagles (s. 19. marraskuuta 1985 Hemel Hempstead, Englanti) on englantilainen jalkapalloilija, joka edustaa Bolton Wanderersiä. Hän on pelipaikaltaan laitalinkki.Chris Eagles Bolton Wanderers. Alun perin Watfordin juniori, mutta 16-vuotiaana Manchester Unitedin nuorisoakatemiaan siirtynyt Eagles teki edustusjoukkuedebyyttinsä seuran paidassa 28. lokakuuta 2003 liigacupin ottelussa Leedsiä vastaan. Tammikuun 2005 lopulla hänet lainattiin Watfordiin. Myöhemmin hän pelasi lainasopimuksella myös Sheffield Wednesdayssä ja NEC:ssä. 28\. huhtikuuta 2007 Eagles teki ensimmäisen Valioliiga-maalinsa Unitedin paidassa 4–2-voitto-ottelussa Evertonia vastaan. Toisella puoliajalla kentälle tullut Eagles teki maalinsa 93. minuutilla ja voiton ansiota ManUn ero Chelseaan kasvoi jo viiteen pisteeseen. Kauden päätteeksi Eagles pääsikin juhlimaan ManUn kanssa liigamestaruutta. Kesällä 2008 Eagles siirtyi Burnleyyn, jonka kanssa hän teki kolmevuotisen sopimuksen.Eagles Has Landed! Burnley FC. Viitattu 4.9.2008. Vuoden 2011 heinäkuussa Eagles ja seurakaverinsa Tyrone Mears siirtyivät valioliigaseura Boltoniin yhteensä noin 3 miljoonan punnan siirtosummalla. == Lähteet == == Aiheesta muualla == Luokka:Englantilaiset jalkapalloilijat Luokka:Vuonna 1985 syntyneet Luokka:Elävät henkilöt
Michele Besso

Michele Besso (25. toukokuuta 1873- 15\. maaliskuuta 1955) oli sveitsiläis- italialainen insinööri ja Albert Einsteinin hyvä ystävä heidän opiskellessa ETH Zürichissä ja koulujen jälkeen Sveitsin patenttitoimistossa. Besson ajatellaan johdattaneen Einsteinin Ernst Machin töihin, jotka ovat todella skeptisiä fysiikan suhteen. == Aiheesta muualla == * http://www.aip.org/history/einstein/early3.htm * http://physicsweb.org/articles/review/11/10/1 * http://www.tc.umn.edu/~janss011/pdf%20files/EBms.pdf Luokka:Italialaiset insinöörit Luokka:Sveitsiläiset henkilöt Luokka:Vuonna 1873 syntyneet Luokka:Vuonna 1955 kuolleet
Edward Schillebeeckx

Edward Cornelis Florentius Alfonsus Schillebeeckx (12. marraskuuta 1914 Antwerpen, Belgia – 23. joulukuuta 2009 Nijmegen, Alankomaat) oli yli puolet elämästään Alankomaissa asunut belgialainen dominikaani, jonka teologisia kirjoja on käännetty lukuisille kielille. Schillebeeckx sai varhaiskoulutuksensa jesuiitoilta ja opiskeli myöhemmin teologiaa ja filosofiaa Leuvenissa. Hän liittyi dominikaaneihin 1934 ja muutti vuonna 1958 Nijmegeniin. Siellä hän toimi eläkkeelle jäämiseensä saakka professorina Radboud-yliopistossa. Schillebeeckx voitti ensimmäisenä teologina Erasmus- palkinnon 1982. Luokka:Teologit Luokka:Belgialaiset professorit Luokka:Alankomaalaiset professorit Luokka:Dominikaanit Luokka:Vuonna 1914 syntyneet Luokka:Vuonna 2009 kuolleet
Leó Szilárd

Leó Szilárd (; 11. helmikuuta 1898 - 30\. toukokuuta 1964) oli unkarilaissyntyinen yhdysvaltalainen ydinfyysikko, joka keksi fissiossa ilmenevän ketjureaktion. Szilárd osallistui Yhdysvaltain armeijan Manhattan- projektiin, jonka päämääränä oli kehittää ydinase. == Elämäkerta == Szilárd syntyi 11. helmikuuta vuonna 1898 Budapestissa juutalaiseen perheeseen. Hänen isänsä oli rakennusinsinööri Louis Szilárd () ja äiti Tekla Szilárd. Leó oli perheen lapsista vanhin. Hänellä oli kaksi sisarusta: kaksi vuotta nuorempi Béla ja kolme vuotta nuorempi Rószi. Szilárd kävi lukionsa kotikaupungissansa vuosina 1908–1916. Hän päätti opiskella itsensä insinööriksi Budapestin teknillisessä korkeakoulussa. Hän aloitti opintonsa vuonna 1916, mutta ensimmäisen maailmansodan takia hänen oli keskeytettävä opinnot ja liityttävä armeijaan. Vuonna 1919 hän aloitti opinnot Budapestissa uudelleen, mutta hän katsoi parhaimmaksi muuttaa pois maasta kasvaneen antisemitismin takia. Miklós Horthyn hallitsemassa Unkarissa säädettiin korkeakouluihin kiintiöt juutalaisopiskelijoille. Muutettuaan Saksaan, Szilárd kirjautui Technische Universität Berliniin. Hän jatkoi insinööriksi opiskelua, mutta pian Saksaan muuton jälkeen hän vaihtoi pääaineensa fysiikkaan. Häntä opettivat muun muassa Einstein, Planck ja von Laue. Szilárd väitteli tohtoriksi vuonna 1922 työllään Über die thermodynamischen Schwankungserscheinungen. Työ sai parhaimman mahdollisen arvosanan, mutta myös kehuja Einsteinilta. Väittelemisensä jälkeen hän pääsi von Lauen apulaiseksi Berliinin yliopiston teoreettisen fysiikan laitokselle. Väitöstyön jälkeisen tutkinnon hän sai valmiiksi vuonna 1927. Berliinissä asuessaan Szilárd työskenteli useiden keksintöjen parissa. Yksi Saksassa patentin saanut keksintö oli syklotroni. Natsien päästyä valtaan Saksassa Szilárd muutti useiden muiden tapaan Britanniaan. Britanniassa hän aloitti ketjureaktion tarkastelemisen. Aiemmin 1930-luvulla oli löydetty neutroni, joka on sähköisesti varautumaton hiukkanen. Koska neutronit ovat sähköisesti neutraaleja, ne pystyisivät tunkeutumaan atomin ytimeen esteettä. Szilárd ajatteli, että tätä ominaisuutta hyväksi käyttäen saattaisi olla mahdollista löytää neutronien aiheuttama ydinreaktio, jossa vapautuisi energian lisäksi uusia neutroneita, jotka saattaisivat synnyttää lisää vastaavia reaktioita. Szilárd halusi kokeilla ajatustaan käytännössä, mutta rahoituksen puutteen takia hän pystyi järjestämään vaatimattomia kokeita, joiden tulokset olivat heikkoja. Szilárd matkusti Yhdysvaltoihin Columbian yliopistoon vierailevana tutkijana vuonna 1938. Yhdessä Fermin kanssa he huomasivat vuonna 1939 uraanin olevan sopiva alkuaine ketjureaktion aikaansaamiseksi. Toukokuussa 1964 Szilárd kuoli nukkuessaan sydänkohtaukseen. == Lähteet == Luokka:Unkarilaiset fyysikot Luokka:Yhdysvaltalaiset ydinfyysikot Luokka:Vuonna 1898 syntyneet Luokka:Vuonna 1964 kuolleet Luokka:Amerikanjuutalaiset
Rollie Stiles

Rolland Mays "Rollie" Stiles (17. marraskuuta 1906 – 22. heinäkuuta 2007) oli yhdysvaltalainen baseballin pelaaja. Hän oli Major League Baseballin syöttäjä ja pelasi Baltimore Oriolesille, silloiselle St. Louis Brownsille, vuosina 1930–1933. Stilesin ensimmäinen peli oli 19. kesäkuuta 1930 ja viimeinen 1. lokakuuta 1933. Hän täytti sata vuotta marraskuussa 2006, ja oli ennen kuolemaansa vanhin elossa oleva entinen Major League Baseball -pelaaja. Stiles oli kotoisin Arkansasin osavaltiosta. ==Lähteet== Luokka:Yhdysvaltalaiset baseballpelaajat Luokka:Yli satavuotiaiksi eläneet yhdysvaltalaiset Luokka:Vuonna 1906 syntyneet Luokka:Vuonna 2007 kuolleet
Billy Werber

William Murray ”Billy” Werber (20. kesäkuuta 1908 – 22. tammikuuta 2009) oli yhdysvaltalainen baseballpelaaja. Hän pelasi kolmantena pesämiehenä Major League -tasolla vuosina 1930–1942. Werberin joukkueina olivat hänen ammattilaisuransa aikana New York Yankees (1930, 1933), Boston Red Sox (1933–1936), Philadelphia Athletics (1937–1938), Cincinnati Reds (1939–1941) ja New York Giants (1942). Werberistä tuli iäkkäin elossa oleva entinen Major League Baseball -pelaaja Rollie Stilesin kuoltua satavuotiaana 22. heinäkuuta 2007. Werber itsekin kuoli satavuotiaana tammikuussa 2009. == Lähteet == Luokka:Yhdysvaltalaiset baseballpelaajat Luokka:Yli satavuotiaiksi eläneet yhdysvaltalaiset Luokka:Vuonna 1908 syntyneet Luokka:Vuonna 2009 kuolleet
Tony Malinosky

Anthony Francis ”Tony” Malinosky (5. lokakuuta 1909 Collinsville, Illinois – 8. helmikuuta 2011) oli yhdysvaltalainen baseballpelaaja. Hän toimi Major League Baseballissa ja pelasi vuonna 1937 kolmosena ja short stopina Brooklyn Dodgersille. Malinosky pelasi ensimmäisen pelinsä 26. huhtikuuta ja viimeisensä 16. heinäkuuta. Hän ennätti pelata kaikkiaan 35 peliä. Hän oli vanhin elossa ollut entinen Major League Baseball -pelaaja; hän kuoli 101-vuotiaana helmikuussa 2011. == Lähteet == Luokka:Yhdysvaltalaiset baseballpelaajat Luokka:Vuonna 1909 syntyneet Luokka:Vuonna 2011 kuolleet Luokka:Yli satavuotiaiksi eläneet yhdysvaltalaiset
Marian Smoluchowski

Marian Ritter von Smolan Smoluchowski (28. toukokuuta 1872 – 5. syyskuuta 1917) oli puolalainen tieteilijä, joka teki mittavan työn tilastollisen fysiikan parissa. Smoluchowski oli myös vuorikiipeilijä. == Elämä == Smoluchowski syntyi Vorderbrühlissa, lähellä Wieniä. Wienissä hän opiskeli fysiikkaa, jossa häntä opettivat muun muassa Joseph Stefan ja Franz S. Exner. Ludwig Boltzmann oli Smoluchowskin opiskeluajan töissä Münchenin yliopistossa. Boltzmannin palatessa Wienin yliopistoon vuonna 1894 oli Smoluchowski tuolloin armeijassa. Smoluchowskilla ja Boltzmannilla ei näyttäisi olleen minkäänlaisia yhteyksiä, vaikka Smoluchowskin työllä on paljon yhteistä Boltzmannin ideoiden kanssa. Smoluchowski opiskeli muutaman vuoden Pariisin, Glasgow’n ja Berliinin yliopistoista hän muutti Lviviin vuonna 1899, jossa hän sai paikan Lvivin yliopistossa. Smoluchowski kuoli punatautiepidemiaan vuonna 1917. Smoluchowskin kunniaksi jaetaan Smoluchowski-palkintoa. == Työ == Smoluchowski työskenteli kineettisen kaasuteorian ja Brownin liikkeen parissa samaan aikaan Albert Einsteinin kanssa. Smoluchowski ehdotti yhtälöä, josta tuli stokastisen prosessin perusta. == Aiheesta muualla == * http://kinga.cyf- kr.edu.pl/~ncadamcz/MS.htm Luokka:Puolalaiset fyysikot Luokka:Vuonna 1872 syntyneet Luokka:Vuonna 1917 kuolleet
Miep Gies

Miep Gies (15. helmikuuta 1909 Wien – 11. tammikuuta 2010) oli yksi henkilöistä, jotka piilottivat ja suojelivat Anne Frankin perhettä natsien juutalaisvainoilta Alankomaiden miehityksen aikana. Hän löysi ja talletti jälkipolville Anne Frankin päiväkirjat, jotka myöhemmin julkaistiin kuvauksena elämästä holokaustin keskellä. Gies evakuoitiin joulukuussa 1920 Wienistä Leideniin, sillä hänen kotialueellaan oli yhä ruokapula ensimmäisen maailmansodan jäljiltä. Hän siirtyi Amsterdamiin 1922. Gies meni naimisiin Jan Giesin kanssa ja sai ainoan lapsensa vuonna 1950. Anne Frankin päiväkirjan julkaisun jälkeen hänet on mm. julistettu vanhurskaaksi kansakuntien joukossa.Miep Gies - Yad Vashem Hänelle on myönnetty vuonna 1994 Saksan Bundesverdienstkreuz, vuonna 1995 Yad Vashem -mitali sekä Raoul Wallenberg -palkinto. Alankomaiden kuningatar Beatrix löi hänet Orania-Nassaun ritarikunnan ritariksi vuonna 1997. Vuonna 1994 Miep Gies sai Saksan Liittotasavallan ansioristin. Hän vastaanotti Los Angelesissa yhdessä Jon Blairin kanssa Oscarin 1996 dokumenttielokuvasta Anne Frank Remembered. Hän on kirjoittanut kirjan Anne Frank, suojattini (; Tammi 1988). == Lähteet == == Aiheesta muualla == *Miep Giesin viralliset sivut Luokka:Anne Frank Luokka:Itävaltalaiset henkilöt Luokka:Alankomaalaiset henkilöt Luokka:Yli satavuotiaiksi eläneet itävaltalaiset Luokka:Yli satavuotiaiksi eläneet alankomaalaiset Luokka:Vanhurskaat kansakuntien joukossa Luokka:Kansallissosialismi Luokka:Vuonna 1909 syntyneet Luokka:Vuonna 2010 kuolleet
Lindex

Lindex on Lindex Groupiin kuuluva ruotsalainen vaatekauppaketju. Sillä on myymälöitä Pohjoismaissa, Baltiassa, Balkanilla, Keski-Euroopassa ja Lähi- idässä. Lindexin tuotevalikoimassa on naistenvaatteita, naisten alusvaatteita, lastenvaatteita ja meikkejä. Kun Stockmann Groupin liikevaihto alkoi koostua enemmistöltään Lindexin myynnistä, konserni päätti vaihtaa nimekseen Lindex Group vuonna 2024. Vuodesta 2002 ketju on ollut vuosittain mukana Syöpäsäätiön Roosa nauha -kampanjassa. Syksyllä 2016 lanseerattuun mallistoon kuului rannekoru, jonka koko tuotto lahjoitetaan rintasyövän vastaiseen työhön. ==Historia== Vuonna 1954 ruotsalaiset Ingemar Boman ja Bengt Rosell perustivat Fynd-nimisen alusvaatemyymälän Alingsåsiin Ruotsiin. Pian tämän jälkeen ostettiin Göteborgista Lindex-niminen yritys, joka antoi nimensä tuleville myymälöille. 1960-luvulla otettiin valikoimaan alusvaatteiden lisäksi myös naistenvaatteita, erityisesti jumppereita ja puseroita. Toiminta laajeni yhä, ja ensimmäinen Lindex-myymälä avattiin Norjaan. 1970-luvulla Lindex laajensi Ruotsissa ja Norjassa. Valikoima laajeni ja Lindex tulee tunnetuksi myös hameista, naisten housuista sekä lastenvaatteista. 1980-luvulla laajentuminen saavutti huippunsa. Sisäänostorutiinit muuttuivat paljon, kun lähes kaikki tekstiilituotanto siirrettiin ulkomaille. Lindex kokeili uusia markkinoita, kuten Tanskaa, Isoa-Britanniaa ja Suomea, mutta 1980-luvun lopussa liiketoiminta keskittyi Ruotsiin, Norjaan ja Suomeen. 1980- ja 1990-luvun vaihteessa Lindex oli muutamia vuosia päivittäistavarajätti ICA:n omistuksessa yhdessä Gulins-vaateketjun ja Ellos-postimyyntiyrityksen kanssa, mutta ICA luopui näistä pian ja keskittyi taas ruokakauppabisnekseen. Vuonna 1993 Lindex avasi ensimmäisen tuotantokonttorinsa Hongkongissa ja alkoi tehdä tarkastuksia tehtailla, jotta varmistetaan, että tavarantoimittajat eivät käytä lapsityövoimaa. Yrityksen vaatimukset tavarantoimittajille kasvavat ja tavarantoimittajia koskeva menettelyohje syntyi. 1990-luvun lopulla yritys osti Fix-tuotemerkin, johon kuuluu lastenvaatteita. Lindex on 2000-luvulla ryhtynyt laajentamaan toimintaansa Itä-Eurooppaan avaamalla myymälöitä Baltian maissa ja Tšekissä. Vuonna 2007 Lindex avasi Ruotsissa verkkokaupan, jossa on myynnissä noin 70 prosenttia Lindexin valikoimasta naistenvaatteita, alusvaatteita ja lastenvaatteita. Suomalainen pörssiyritys Stockmann tuli Lindexin omistajaksi vuonna 2007. Stockmannin avulla avattiin ensimmäinen Lindex-myymälä Venäjälle, Pietariin vuonna 2008. Tämän lisäksi Lindex aloitti franchising-toiminnan Lähi-idässä, vuonna 2019 Lindexillä on franchising toimintaa 9 eri maassa. Lindexillä on yli 440 myymälää 18 maassa ja verkkokauppa EU:n alueella sekä Norjassa. == Lähteet == ==Aiheesta muualla== *Lindex *Stockmann-konserni Luokka:Vaateliikkeet Luokka:Ruotsalaiset kauppaketjut Luokka:Lindex Group
Abraham Flexner

Abraham Flexner (13. marraskuuta 1866 – 21. syyskuuta 1959) oli yhdysvaltalainen pedagogi. Hänen Carnegie-säätiön tilauksesta kirjoittamansa Flexner Report (1910) lääketieteen koulutuksesta Yhdysvalloissa ja Kanadassa johti moniin muutoksiin alan koulutuksessa Pohjois-Amerikassa. Flexner oli myös yksi Princetonissa sijaitsevan Institute for Advanced Studyn perustajista. ==Kirjallisuutta== *Bonner, Thomas Neville, 2002. Iconoclast: Abraham Flexner and a Life in Learning. Johns Hopkins Univ. Press. ISBN 0-8018-7124-7. * Bonner TN. The historical reputation of Abraham Flexner (1866-1959). Acad Med 1989;64(1):17-8. * Bonner TN. Abraham Flexner and the historians. J Hist Med Allied Sci 1990; 45(1):3-10. * Bonner TN. Searching for Abraham Flexner. Acad Med 1998;73(2):160-6. * Dubovsky H. The Jewish contribution to medicine. Part III. The 19th and 20th centuries in the USA. SAfr Med J 1989;76(3):119-20. * King LS. Medicine in the USA: historical vignettes. XX. The Flexner report of 1910. JAMA 1984;251(8):1079-86. * King DJ. The psychological training of Abraham Flexner, the reformer of medical education. J Psychol 1978;100:131-7. * Nevins, Michael, 2010. Abraham Flexner: A Flawed American Icon. iUniverse. ISBN 978-1-4502-6086-2. * Starr, Paul, 1982. The Social Transformation of American Medicine. Basic Books. ISBN 0-465-07935-0. * Wheatley, S. C., 1989. The Politics of Philanthropy: Abraham Flexner and Medical Education. University of Wisconsin Press. ISBN 0-299-11754-5. ==Aiheesta muualla== * http://www.encyclopedia.com/topic/Abraham_Flexner.aspx Luokka:Yhdysvaltalaiset kasvatustieteilijät Luokka:Vuonna 1866 syntyneet Luokka:Vuonna 1959 kuolleet
Abram Ioffe

Abram Fjodorovitš Ioffe (, 29. lokakuuta 1880 – 14. lokakuuta 1960) oli neuvostoliittolainen fyysikko. == Elämä == Ioffe syntyi keskiluokkaisessa juutalaisperheessä nykyisen Ukrainan alueella Venäjän keisarikunnassa. Ioffe valmistui Pietarin valtionyliopistosta vuonna 1902, minkä jälkeen hän työskenteli kaksi vuotta Münchenissä Röntgenin laboratoriossa. Ioffe väitteli tohtoriksi Münchenin yliopistossa vuonna 1905. Vuodesta 1906 lähtien Ioffe teki töitä Pietarin teknillisessä korkeakoulussa, missä hän myöhemmin eteni professoriksi. Ioffe kääntyi luterilaiseksi vuonna 1924 (vai 1911?), koska halusi mennä naimisiin ei-juutalaisen naisen kanssa. Hänestä tuli filosofian maisteri () vuonna 1913.http://www.ima.or.at/theremin/?page_id=55&cat;=1 Tätä ennen, vuonna 1911, hän oli tietämättä yhdysvaltalaisen Millikanin työstä sähkökenttäkokeen, jossa varautuneet mikropartikkelit leijuvat sähkökentässä http://www.russia-ic.com/people/education_science/i/261/ Abram Ioffe (biography) Vuonna 1915 hän väitteli tohtoriksi. Vuonna 1918 hän nousi Fysiikan ja teknologian osaston johtajaksi pietarilaiseen fysiikan instituuttiin. 1930-luvun alussa Puna-armeijan ilmapuolustus kehitti "radiopaikannusta" eli tutkaa. Useat tiedeinstituutit osallistuivat kehitystyöhön. Tammikuussa 1934 Tiedeakatemia organisoi konferenssin tästä teemasta - Ioffe oli sen koollekutsuja ja kokosi sen puheet raportiksi, joka julkistettiin ja tieto tutkan kehitystyöstä Neuvostoliitosta levisivät kautta maailman.Ioffe, A. F.; “Contemporary problems of the development of the technology of air defense,” Sbornik PVO, helmikuu 1934 (venäjäksi) Vuonna 1942 Ioffe kieltäytyi osallistumasta Neuvostoliiton atomiase-projektiin vedoten suhteellisen korkeaan ikäänsä.Sudoplatov, P. A., 1994: s. 266-268. 1950 Ioffe menetti johtoasemansa Leningradin fysiikan ja teknologian instituutissa. Vuodet 1952-54 hän toimi Tiedeakatemian puolijohdelaboratoriota. Ioffen kuoltua vuonna 1960 Leningradin fysiikan ja teknologian instituutti nimettii Ioffe-instituutiksi. == Tieteellinen ura == Ioffe tutki paljon sähkömagnetismia, radiologiaa, kiteisen aineen rakennetta, valosähköistä ilmiötä ja lämpösähköistä ilmiötä. Hän oli yksi keskeisimmistä hahmoista ydinfysiikka, suprajohtavuutta ja radioaktiivisuutta tutkivien laboratorioiden rakentamisessa. Monista laboratorioista tuli myöhemmin itsenäisiä opistoja. Ioffen pedagoginen työ näkyi neuvostoliittolaisessa koulufysiikassa. Hänen oppilaitaansa olivat muun muassa Aleksandr Aleksandrov, Jakov Dorfman, Pjotr Kapitsa, Isaak Kikoin, Igor Kurtšatov, Jakov Frenkel, Nikolai Semjonov ja Lev Artsimovitš. == Lähteet == == Aiheesta muualla == Luokka:Sosialistisen työn sankarit Luokka:Venäläiset fyysikot Luokka:Vuonna 1880 syntyneet Luokka:Vuonna 1960 kuolleet
Albert Einsteinin rauhanpalkinto

Albert Einsteinin rauhanpalkinto oli vuosittain myönnettävä palkinto, jota jakoi chicagolainen Albert Einstein Peace Prize Foundation vuosina 1980–1992. Palkinnon arvo oli 50 000 Yhdysvaltain dollaria. == Voittajia == Vuosi saaja Maa 1980 Alva Myrdal "NAMES & FACES" in Boston Globe March 14, 1980. Retrieved June 6, 2006. 1981 George F. Kennan Krebs, Albin and Thomas, Robert McG.: "NOTES ON PEOPLE; Kennan Wins Peace Prize" in New York Times March 17, 1981. Retrieved June 6, 2006. 1984 Pierre Trudeau Whitaker, Reg: "Pierre Elliot Trudeau " in The Canadian Encyclopedia. Retrieved June 6, 2006. 1985 Willy Brandt Clarity, James F. and Weaver Jr., Warren: "Brandt Packs His Bags" in New York Times October 4, 1985. Retrieved June 6, 2006. 1988 Andrei Saharov 1992Pugwash Online. Retrieved June 6, 2006. Józef Rotblat 1992Pugwash Online. Retrieved June 6, 2006. Hans Bethe == Lähteet == Luokka:Rauhanpalkinnot
Albert Einstein -palkinto

Albert Einstein -palkinto oli teoreettisen fysiikan alalla myönnettävä palkinto. Palkinnon myöntää Lewis and Rosa Strauss Memorial Fund. Ensimmäisen kerran palkinto jaettiin vuonna 1951 ja tuolloin palkinnon suuruus oli 15 000 dollaria. Palkintoa ei pidä sekoittaa Albert Einstein -mitaliin tai Albert Einstein tieteen maailmanpalkintoon. == Palkinnon saaneita == vuosi saaja valtio 1951 Julian Schwinger / 1954 1958 1959 1960 1961 1965 1967 1970 1972 1978 1979 ==Lähteet== Luokka:Fysiikan palkinnot
Ohdon oireyhtymä

Ohdon oireyhtymä on oireyhtymä, joka aiheuttaa kehitysvammaisuutta, synnynnäisen sydänvian, hampaiden vajaakehittyneisyyttä ja luomioireita. Ohdon oireyhtymä on harvinainen ja huonosti tunnettu sairaus. Ensimmäinen tunnettu tapaus kuvattiin vuonna 1986, ja joitakin tapauksia on havaittu tämän jälkeen.http://www.ncbi.nlm.nih.gov/entrez/dispomim.cgi?id=249620 Ohdon oireyhtymä on mahdollisesti peittyvästi periytyvä, vaikkakaan sen aiheuttavaa geenivirhettä ei ole pystytty paikantamaan.http://www.saunalahti.fi/kup/syndroma/ohdo.htm == Lähteet == Luokka:Oireyhtymät
Bardet–Biedlin oireyhtymä

Bardet-Biedlin oireyhtymä on synnynnäinen häiriö, joka aiheuttaa kehitysvammaisuutta, liikalihavuutta, verkkokalvorappeuman sekä poikkeavuuksia sukupuolielinten, sormien, varpaiden ja munuaisten alueella. Potilaalla saattaa olla esimerkiksi liikasormisuutta ja -varpaisuutta, tai sormet tai varpaat saattavat olla kasvaneet yhteen. Verkkokalvorappeuma voi johtaa vaikeaankin näkövammautumiseen. Bardet-Biedlin oireyhtymästä kärsivillä diabetes ja maksavaurio ovat poikkeuksellisen yleisiä. Häiriö kuvattiin ensimmäistä kertaa vuonna 1920. Siinä on tiettyjä yhteisiä piirteitä Laurence- Moonin oireyhtymän kanssa. Oireisto on nimetty Georges Bardet’n ja Arthur Biedlin mukaan. Bardet-Biedlin oireyhtymän voivat aiheuttaa useat geenivirheet. Useimmiten se on peittyvästi periytyvä. Sairauden esiintyvyydessä on alueellisia eroja: Sveitsissä esiintyvyys on luokkaa 1/160 000, mutta Newfoundlandissa oireisto on kymmenisen kertaa yleisempi. Erään arvion mukaan maailmanlaajuinen esiintyvyys on noin 1/100 000\. Arabeilla ja beduiineilla esiintyvyyden on ilmoitettu olevan 1/13 500\. Luokka:Oireyhtymät Luokka:Ylipaino
Urban Legend – kauhutarinoita

Urban Legend – kauhutarinoita () on vuonna 1998 julkaistu kauhuelokuva. Elokuvan on ohjannut Jamie Blanks. Elokuva sisältää paljon lainauksia muista kauhuelokuvista, kuten muun muassa Screamista. Elokuvan keskipisteenä on Pendletonin yliopisto, jossa alkaa tapahtua outoja murhia. Nuori opiskelijatyttö Natalie huomaa kuitenkin, että murhat noudattavat tunnettujen kaupunkitarinoiden kaavaa, mutta kukaan ei tietenkään usko häntä. == Näyttelijät == == Lähteet == Luokka:Slasher-elokuvat Luokka:Vuoden 1998 yhdysvaltalaiset elokuvat Luokka:Yhdysvaltalaiset nuortenelokuvat Luokka:Elokuvat koulusta ja koulutuksesta
Kaikenkarvainen Charlie 2

Kaikenkarvainen Charlie 2 () on vuonna 1996 valmistunut lasten piirroselokuva. Se on jatkoa vuonna 1989 valmistuneelle elokuvalle Kaikenkarvainen Charlie, jonka suomeksi jälkiäänitetty versio julkaistiin myös vuonna 1996. == Juoni == Charlie, saksanpaimenkoiran ja pitkäkarvaisen collien risteytys, on päässyt taivaaseen. Charliesta taivaassa on kuitenkin ikävää, kunnes eräänä päivänä Charlien kumppani mäyräkoira Itchy pääsee myös sinne. Charlien vihollinen amerikanpitbullterrierin ja englanninbulldoggin risteytys Carface varastaa arkkienkeli Gabrielin tuomionpasuunan ja pakenee maan päälle. Ilman pasuunaa yksikään koira ei pääse taivaaseen. Charlie tarttuu tilaisuuteen ja lähtee Itchyn kanssa pelastamaan pasuunaa mahdollisimman nopeasti, mutta kun hän maan pinnalla tapaakin kauniin Sasha-nimisen irlanninsetterinartun, matka pitkittyy. Koska Charlie on enkeli, Sasha ei näe häntä. Charlie miettii tuskaisesti, miten saisi Sashan näkemään hänet. Eräänä päivänä Charlie tapaa Carfacen, entisen kieron työkumppaninsa, joka on myös enkeli. Carfacella on kuitenkin kaulapanta, joka saa hänet näkyväksi. Charlie haluaa samanlaisen pannan, ja Carface toimittaa Charlien ja Itchyn ilkeän Redin luo. Red suostuu antamaan molemmille pannat, kunhan saa siitä vastapalkkioksi tuomionpasuunan. Charlie joutuu tekemään kaikkensa, jotta voisi toimittaa tuomionpasuunan taivaaseen, pitää huolta Sashan hoivaamasta ihmispojasta Davidista, sekä saamaan Sashan ihastumaan itseensä. ==Ääninäyttelijät== ===Alkuperäiset=== ===Suomenkieliset=== ==Aiheesta muualla== * Luokka:Vuoden 1996 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat koirista Luokka:Kristinuskosta kertovat elokuvat
Roberta Bitgood

Roberta Bitgood (15. tammikuuta 1908 – 15. huhtikuuta 2007) oli yhdysvaltalainen säveltäjä ja urkuri.http://findarticles.com/p/articles/mi_7179/is_200707/ai_n32235989/ Hän oli erikoistunut kirkkomusiikkiin, ja uskonnollisen vokaalimusiikin lisäksi tuotantoon kuului urkumusiikkia.http://www.sai- national.org/phil/composers/rbitgood.html Hän toimi kirkkomuusikkona, konserttiartistina, säveltäjänä ja opettajana. Roberta Bitgood asui Connecticutissa, ja hänelle oli myönnetty Connecticut College Alumni Tribute Award ja The American Guild of Organists President's Award.http://www.sai- national.org/pubs/win00/rbitgood.html Roberta Bitgood oli naismuusikkojen Sigma Alpha Iota -järjestön jäsen. == Lähteet == Luokka:Yhdysvaltalaiset säveltäjät Luokka:Yhdysvaltalaiset urkurit Luokka:Vuonna 1908 syntyneet Luokka:Vuonna 2007 kuolleet
Nokia E61i

Nokia E61i on Nokian Barcelonassa 12. helmikuuta 2007 julkistama matkapuhelin. Se on päivitetty versio Nokia E61:stä. Nokia E61i-puhelimessa on 2 megapikselin kamera ja navinäppäin eikä joystickiä, kuten E61:ssä. == Lähteet == == Aiheesta muualta == * Lisätietoja E61i:stä Nokian suomen kielisiltä sivuilta * E61i Luokka:QWERTY-matkapuhelimet Luokka:Vuoden 2007 matkapuhelimet ru:Nokia E61
Ulla-Leena Alppi

Ulla-Leena Alppi (s. 22. heinäkuuta 1949 Tampere) on suomalainen poliitikko, tietokirjailija ja sijaisvanhempikouluttaja. Alppi on ollut muun muassa Suomen Kansan Demokraattisen Liiton (SKDL) kansanedustaja (1976–1987), kaupunginvaltuutettu Tampereella (1973–1980 ja 2013–) ja Porvoossa (2005–2009) sekä SKDL:n varapuheenjohtaja (1979–1988). Alpin isä Aarne Alppi oli SKDL:n ja SKP:n jäsen ja Ulla-Leena Alppi kasvoi kansandemokraattiseen järjestöelämään.Ulla-Leena Alppi: Kosketuskohtia (Kirjayhtymä 1988). Vuosina 1970–1973 Alppi työskenteli Tampereella Valion pakkaajana ja oli vuosina 1971–1973 pääluottamusmiehenä. Hän kävi Sirola-opistoa vuonna 1974, minkä jälkeen hän toimi Suomen Demokraattisen Nuorisoliiton (SDNL) Tampereen piirisihteerinä. Vuosina 1976–1980 Alppi oli SDNL:n varapuheenjohtaja. Eduskunnassa Alppi oli muun muassa sosiaalivaliokunnan, valtiovarainvaliokunnan ja Yleisradion hallintoneuvoston jäsen. Hän oli presidentina valitsijamiehenä vuosien 1978 ja 1982 vaaleissa. Alppi jätti politiikan 1980-luvun lopussa. Hän luopui kansanedustajuudesta ja päätti keskittää toimintansa naistyöhön Suomen Naisten Demokraattisessa Liitossa, myöhemmin Vasemmistonaisissa. Hän oli Vasemmistonaisten puhenainen 1990–1991. Vuoden 2004 kunnallisvaaleissa Alppi palasi edustukselliseen politiikkaan. Hänet valittiin Porvoon kaupunginvaltuustoon Vasemmistoliiton listalta. Toukokuussa 2010 Alppi päätti pyrkiä takaisin eduskuntaan vuoden 2011 vaaleissa. Hän sai 4 008 ääntä, muttei tullut valituksi. Vuoden 2012 kunnallisvaaleissa Alppi valittiin 1 436 äänellä Tampereen kaupunginvaltuustoon. Hän uusi valtuustopaikkansa vuoden 2017 kuntavaaleissa 1434 äänellä ja vuoden 2021 kuntavaaleissa 1220 äänellä. == Teokset == * * * * * == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:Vasemmistoliiton poliitikot Luokka:Tampereen kaupunginvaltuutetut Luokka:Porvoon kaupunginvaltuutetut Luokka:Pirkanmaan vaalipiiri Luokka:Suomalaiset tietokirjailijat Luokka:Vuonna 1949 syntyneet Luokka:Elävät henkilöt